armvectores/hy_wikipedia_2023 huggingface dataset:
Ռայան Հոլիդեյ

Ռայան Հոլիդեյ (անգլ.՝ Ryan Holiday) (հունիսի 16, 1987(1987-06-16), Սակրամենտո, ԱՄՆ), ամերիկացի մարքեթոլոգ։


== Կենսագրություն ==
19 տարեկանում թողնելով քոլեջը՝ Հոլիդեյը սկսել է իր պրոֆեսիոնալ գործունեությունը։ Նա աշխատել է Tucker Max ընկերությունում, որտեղ մի շարք սկանդալային հնարքներ է կազմակերպել ԶԼՄ-ներում, այդ թվում՝ ֆիլմի թողարկման շրջանակներում Մաքսի աշխատանքի բոյկոտը։ 2009 թվականին Հոլիդեյը աշխատել է «Իշխանության 48 օրենք» գրքի հեղինակ Ռոբերտ Գրինի հետ՝ նրա «50-րդ օրենք» բեսթսելերի շուրջ (New York Times-ում)։ Նա եղել է «American Apparel»-ի մարքեթինգի գծով տնօրեն և հիմնադիր Դով Չարնիի խորհրդականը։ 2014 թվականի հոկտեմբերին լքել է ընկերությունը։ Նա պատասխանատու էր լրատվամիջոցների հետ մի շարք հնարքների համար և շատ էր գրում մեդիա մանիպուլյացիաների թեմայով։


== Գրական գործունեություն ==
Հոլիդեյը մի քանի գրքի հեղինակ է, որոնց մեծ մասը թարգմանվել է ռուսերեն։ Նա գրել է նաև Forbes-ի, Fast Company-ի, The Huffington Post-ի, The Columbia Journalism Review-ի, The Guardian-ի, Thought Catalog-ի, Medium-ի և New York Observer-ի համար։
2012 թվականի հուլիսին հրատարակել է իր առաջին գիրքը՝ «Հավատացեք ինձ, ես ստում եմ. մեդիա մանիպուլյատորի խոստովանություն»։ Գրքում փորձ է արվում բացահայտել առցանց լրագրության գործող համակարգում առկա թերությունները։ Այն դեբյուտավորվել է Wall Street Journal-ի բեսթսելերների ցանկում։
2014 թվականի փետրվարին Հոլիդեյը նշանակվել է New York Observer-ի «Բիզնես և տեխնոլոգիաներ» բաժնի գլխավոր խմբագիր։
Հոլիդեյի երրորդ գիրքը՝ «Խոչընդոտը որպես ուղի» (անգլ.՝ «The Obstacle is the Way») հրատարակվել է 2014 թվականի մայիսի 1-ին ԱՄՆ-ում։ Գիրքը հիմնված է խոչընդոտները որպես հնարավորություններ ներկայացնելու ստատիկ վարժության վրա։ Գրքի ամերիկյան հրատարակությունը վաճառվել է ավելի քան 230 000 տպաքանակով։ Ռուսերենում նաև հայտնի է «Ինչպես են լուծում խնդիրները ուժեղ մարդիկ» թարգմանությամբ։
2016 թվականին Հոլիդեյը թողարկել է չորրորդ գիրքը՝ «Էգոն թշնամի է», որում որպես թեմատիկ հետազոտություններ ներկայացվում են տարբեր պատմական անձնավորություններ՝ ցույց տալու համար, թե որքան է էգոիզմը վնասում անձնական երջանկությանն ու հաջողությանը, և հինգերորդը՝ «Ստոիցիզմ ամեն օր», որը ստոիցիզմի մեջբերումներով օրաթերթ է։
Նրա վերջին գիրքը՝ «Հանգստության ուժը», լույս է տեսել 2019 թվականի հոկտեմբերին ԱՄՆ-ում։ Գիրքը կյանքի նկատմամբ հավասարակշռված մոտեցում է, «աղմուկի» քանակի սահմանափակում։ Հիմնականում նկատի ունենալով ստոիցիզմը՝ հեղինակն անդրադարձել է նաև բուդդայականությանը, կոնֆուցիականությանը, դաոսականությանը, ինչպես նաև աբրահամյան կրոններին։


== Անձնական կյանք ==
Ռայանն ամուսնացած է, ունի տղա։ Ապրում է Օստին քաղաքում։ Ռայանը աթեիստ է։
Դեմ է եղել Թրամփին, 2016 և 2020 թվականներին նամակներ է գրել հորը, որտեղ վերջինս պնդել է չքվեարկել նրա օգտին։ 2020 թվականի ընտրություններում աջակցել է Ջո Բայդենին։


== Ծանոթագրություններ ==
Զեմֆիրա Բարսեղյան

Զեմֆիրա Սամսոնի Բարսեղյան (օգոստոսի 31, 1936(1936-08-31), Երևան, Հայկական ԽՍՀ, ԱԽՖՍՀ, ԽՍՀՄ), հայ դաշնակահարուհի, Հայկական ԽՍՀ վաստակավոր արտիստ (1983), պրոֆեսոր (1991)։


== Կենսագրություն ==
Զեմֆիրա Բարսեղյանը ծնվել է 1936 թվականի օգոստոսի 31-ին՝ Երևանում։ Ալեքսանդր Սպենդիարյանի անվան երաժշտական մասնագիտական դպրոցն ավարտելուց հետո սովորել է Երևանի Չայկովսկու անվան երաժշտական դպրոցում, հետագայում ավարտել Երևանի Կոմիտասի անվան պետական կոնսերվատորիայի դաշնամուրի բաժինը (1958, Գեորգի Սարաջևի դասարան)։ 1964 թվականից դասավանդել է նույն կոնսերվատորիայում, 1985-1993 թվականներին եղել է ամբիոնի վարիչ։ Մենահամերգներով հանդես է եկել սիմֆոնիկ նվագախմբի և անսամբլների հետ, նաև Ժան Տեր-Մերկերյանի հետ։ 
Մասնակցել է հեղինակավոր մրցույթների, արժանացել է մրցանակների։ 
Որպես մենակատար և նվագակցող Զեմֆիրա Բարսեղյանը հանդես է եկել Հունգարիայում, Բուլղարիայում, Շվեդիայում, ԱՄՆ-ում, 
Ֆրանսիայում և այլուր։


== Ծանոթագրություններ ==


== Արտաքին հղումներ ==
1324

1324 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1324 թվականն է, 
XIV դարի 24-րդ տարին։


== Դեպքեր ==


== Ծնունդներ ==


== Մահեր ==
Աբարդյան

Աբարդյան, հայկական ազգանուն։


== Ազգանունը կրողներ ==
Գրիգորիս Աբարդյան (1835-1909), եկեղեցական և քաղաքական գործիչ։


== Ծանոթագրություններ ==
Սադովայա (գյուղ, Դորոգոբուժսկի շրջան)

Անվան այլ կիրառումների համար տե՛ս՝ Սադովայա (այլ կիրառումներ)Սադովայա (ռուս.՝ Садовая), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 477 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրբ Կիրակոս եկեղեցի (Դիարբեքիր)

Դիարբեքիրի Սուրբ Կիրակոս եկեղեցի, հայկական եկեղեցի Թուրքիայի Դիարբեքիր քաղաքում։ Ս. Կիրակոս եկեղեցու անունն առաջին անգամ հանդիպում է 1610-1615 թթ. Սիմեոն Լեհացու «Ճանապարհորդություն» աշխատության մեջ։ Այն բանից հետո, երբ 1515 կամ 1518 թ. ենթադրաբար Ֆաթիհ Փաշա մզկիթի հարևանությամբ գտնվող ս. Թեոդորոս եկեղեցին վերածվեց մզկիթի, եկեղեցուն պատկանող գերեզմանոցում կառուցվեց ս. Կիրակոս եկեղեցին։ 7 խորան ունեցող եկեղեցու կառուցման կոնկրետ տարեթիվը հայտնի չէ։ Այս եկեղեցու համալիրի մեջ են գտնվում նաև ս. Սարգիս եկեղեցին ու ս. Հակոբ մատուռը։
Հայ ժողովրդին սպասարկող ս. Կիրակոս եկեղեցին քրիստոնյա աշխարհի ամենամեծ տաճարներից մեկն է։ 1950-1960-ական թթ. այստեղ հազարի հասնող հայերը իրենց կրոնական արարողությունները կատարում էին կանգուն մնացած խորանում։ Իսկ այսօր Դիարբեքիրում ապրող 16 հայ ընտանիքները (ըստ պատրիարքարանի՝ փորձում են օգտվել եկեղեցու ավերակներից։ Մինչդեռ Վերսալի պայմանագրի համաձայն՝ Թուրքիան խոստացել էր պահպանել քրիստոնեական հուշարձանները։ Մնացած 30 հոգու վրա 2002 թ. վերջերին և 2003 թ. սկզբներին մեծ ազդեցություն ունեցան զինվորական որոշումները։ Ներկայում ամբողջությամբ փլատակների վերածված փոքրիկ մատուռն սպասարկում է իրեն հավատարիմներին։ Իսկ կողքի եպիսկոպոսարանում հետագայում ավելացված երկաթե պահարանը, որի վրա Աթաթուրքի նկարն է, թուրքական դրոշի կողքին՝ եպիսկոպոսի պատկերը և հայերեն գրքեր, ներկայում սպասում են իրենց ուսումնասիրողներին։
Կիրակոսը քոնիացի մի այրի կնոջ՝ Հուգիդանի միակ որդին է։ Հազիվ երեք տարեկան՝ մոր հետ միասին գնում է Տարսուս, քանի որ ուժեղացել էին քրիստոնեության դեմ ուղղված հալածանքները։ Սակայն այստեղ ևս նույն պայմաններն էին տիրում։ Կիրակոսին և նրա մորը ձերբակալում են և դատի տալիս։ Կիրակոսը լաց է լինում, երբ տեսնում է, թե ինչպես են մորը չարչարում, բայց չնայած դատավորի կողմից իրեն ուղղված սիրո արտահայտություններին՝ կրկնում է մոր ասածը. «Ես քրիստոնյա եմ և ճանաչում եմ միայն Հիսուս Քրիստոսին»։ Դատավորի ձեռքից ազատվելով՝ ցանկանում է գնալ մոր մոտ և այնքան անհանգստություններ է պատճառում դատավորին, որ վերջինս բարկանալով երեխային ցած է նետում աստիճաններից։ Կիրակոսը, գլուխը քարին խփելով, զոհվում է։ Նրա մայրը՝ Հուգիդան, նույնպես սարսափելի կտտանքների արդյունքում զոհվում է 305 թվականին։ Հայկական եկեղեցին ունի է նրա պատվին գրված մի շարական։
Ս. Կիրակոս եկեղեցին մեր միակ հայկական եկեղեցին է, որ կանգուն է մնացել Դիարբեքիրում։ Այլևս հին տեսքը չունի և կանգնած է մեն-մենակ։ 2011 թ. հոկտեմբեր 23-ին Ս.Կիրակոս եկեղեցում պատարագի արարողություն է կատարվել։ Վերականգնվել է զանգակատունը։ 2014-2015 թթ.  թուրք-քրդական բախումների ժամանակ տաճարը խիստ վնասվել է,  այժմ Դիարբեքիրի իշխանությունները սկսել են իրականացնել վերականգնողական աշխատանքներ ։


== Ծանոթագրություններ ==
Գումիել դե Իսան

Գումիել դե Իսան (իսպ.՝ Gumiel de Izán), բնակավայր և մունիցիպալիտետ Իսպանիայում։ Գտնվում է Բուրգոս պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է՝ Րիբերա դել Դուէրո շրջանում։ Տարածքը կազմում է՝ 75,54 կմ2։ Բնակչությունը՝ 636 մարդ (2010 թվականի տվյալներով)։


== Պատկերասրահ ==


== Արտաքին հղումներ ==
Ayuntamiento de Gumiel de Izán
Մոնլո

Մոնլո (ֆր.՝ Montlaux, օքս.՝ Montlaur), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Սենտ Էտեն լեզ Օրգ կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04130։


== Բնակչություն ==
Համայնքի բնակչությունը 2008 թվականին կազմում էր 133 մարդ։


== Տնտեսություն ==
2007 թվականի տվյալներով 79 աշխատունակ տարիքի մարդկանցից (15-64 տարեկան) 49-ը տնտեսապես ակտիվ էին, 30-ը անգործ (ակտիվության ցուցանիշը 62,0 %, 1999 թվականին եղել է՝ 68,8 %)։ 49 աշխատունակ բնակիչներից 44-ը աշխատում էին (25 տղամարդ և 19 կին), անաշխատանք էին 5-ը (3 տղամարդ և 2 կին)։ 30 անգործ մարդկանցից 2-ը աշակերտներ կամ ուսանողներ են, 15-ը թոշակառու, 13-ը չէին աշխատում այլ պատճառներով։


== Տեսարժան վայրեր ==
Սեն Ժակ է Սեն Քրիստոֆ ծխական եկեղեցի (վերակառուցվել է 1828 թվականին)
Ջրաղացի ավերակներ


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Մոնլո» (ֆրանսերեն)։ Արխիվացված օրիգինալից 2012-10-29-ին։ Վերցված է 2012-8-29 
«Մոնլո» (ֆրանսերեն)։ cassini.ehess.fr։ Արխիվացված օրիգինալից 2013-01-30-ին։ Վերցված է 2013-01-13
Հովհաննես Համշենցի

Հովհաննես Համշենցի (ծննդյան թվականն անհտայտ, Համշեն - 1497, Կապոսի վանք, Երզնկայից արևմուտք, Գոհանամ լեռան ստորոտին), մանկավարժ, փիլիսոփա։
Կրթությունն ստացել է Ավագ վանքի դպրոցում։ Հետագայում ստանձնել է դպրոցի րաբունապետությունը։ Հովհաննես Համշենցին համարվել է «քաջ հռետոր և բանիբուն վարդապետ»։ Նրա մոտ սովորելու են եկել Հայաստանի տարբեր վայրերից։ Հովհաննես Համշենցու սաների ընդօրինակություններից և հիշատակարաններից հայտնի է, որ նրա աշակերտներից շատերը դարձել են նշանավոր բանաստեղծներ, նկարիչներ, երաժիշտներ (Գրիգոր Կաֆայեցի ծաղկող, Ներսես Բաղիշեցի, Ներսես Հաղբայեցի, Խաչատուր Երզնկացի և ուրիշներ)։
Բուրսայի մարզ

Բուրսայի մարզ (թուրքերեն՝ Bursa ili), նահանգ Թուրքիայի Հանրապետության Մարմարածովյան տարածաշրջանում։


== Տես նաև ==
Թուրքիայի վարչական բաժանում
Մարմարածովյան տարածաշրջան


== Ծանոթագրություններ ==
Տարկոյտա (Շապկինայի վտակ)

Անվան այլ կիրառումների համար տե՛ս՝ Տարկոյտա (այլ կիրառումներ)Տարկոյտա (ռուս.՝ Таркойта), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Շապկինա գետի ձախ ափին՝ 108 կմ հեռավորության վրա։ Գետի երկարությունը կազմում է 20 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000082455
Կոդը ըստ հիդրոլոգիական հետազոտության (ՌԴ) — 103008245
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Պլազմոլիզ

Պլազմոլիզ (հին հունարեն՝ πλάσμα` քայքայում և λύσις` պլազմա), պրոտոպլաստի (բջջի պարունակության) անջատումը բջջաթաղանթից հիպերտոնիկ լուծույթում։ Բնորոշ է բուսական բջիջներին, սնկերին և խոշոր բակտերիաներին որոնք ունեն ամուր, ամուր բջջապատ։
Կենդանական բջիջները հիպերտոնիկ լուծույթում կնճռոտվում են։ Կախված պրոտոպլազմայի մածուցիկությունից, բջջի և լուծույթի օսմոտիկ ճնշումների տարբերությունից, տարբերում են ուռուցիկ, գոգավոր, ջղաձիգ և թասակավոր պլազմոլիզներ։
Երբեմն պլազմոլիզի ենթարկված բջիջները կենդանի են մնում և ջրի կամ հիպոտոնիկ լուծույթների մեջ տեղավորելիս վերադառնում նախնանական վիճակին (դեպլազմոլիզ)։


== Ծանոթագրություններ ==
Սաղաթել Մնեյան

Սաղաթել Մանուկի Մնեյան (1907, Սարուխան, Նոր Բայազետի գավառ, Երևանի նահանգ, Կովկասի փոխարքայություն, Ռուսական կայսրություն - 1983), հայ մանկավարժ, ՀԽՍՀ վաստակավոր ուսուցիչ, Հայրենական մեծ պատերազմի մասնակից։ 
Հայ դերասանուհի, ՀՍՍՀ վաստակավոր արտիստ Բյուրեղիկ Մնեյանի հայրն է։


== Կենսագրություն ==
Սաղաթել Մնեյանը ծնվել է 1907 թվականին Կամոյի շրջանի Սարուխան գյուղում։ Հայրը Բաքվի կոմունայի ինտերնացիոնալ բանակի զինվոր էր, զոհվել էր թշնամիների դեմ մղված մարտերից մեկում։ Սաղաթելի մանկությունն անցել է որբանոցում։ 1933 թվականին ավարտել է Երևանի մանկավարժական ինստիտուտի լեզվագրական ֆակուլտետը, աշխատել է Վարդենիսի շրջկենտրոնի դպրոցում՝ ուսուցիչ, տնօրեն, այնուհետև՝ «Կարմիր Բասարգեչար» թերթի հայկական բաժնի խմբագիր։ 1936-1938 թվականներին Մնեյանը Կամոյի մանկավարժական ուսումնարանի տնօրեն էր, այնուհետև՝ «Բայազետի կոլխոզնիկ» շրջանային թերթի խմբագիր։
Հայրենական մեծ պատերազմի առաջին օրերին Մնեյանը կարմիր բանակի շարքերում էր։ Հոսպիտալում եղել է քաղաքական աշխատող, այնուհետև փոխադրվել է հայկական 409-րդ դիվիզիա, «Մարտական դրոշ» թերթի խմբագրություն։ 1944-1945 թվականներին ծառայել է 89-րդ հայկական դիվիզիայի 390-րդ հրաձգային գնդում որպես դասակի հրամանատար։ Գերմանաֆաշիստական զորքերի դեմ մարտնչել է Ղրիմում և մարտերով հասել Գերմանիա։ Օդերի արևմտյան ափին պլացդարմ գրավելիս ցուցաբերած խիզախության համար պարգևատրվել է Կարմիր աստղի շքանշանով։
1945 թվականի դեկտեմբերին Սաղաթել Մնեյանը զորացրվել է բանակից։ Պարգևատրվել է մարտական մեդալներով։
Սաղաթել Մնեյանը մահացել է 1983 թվականին։ Թաղված է Գավառի Դարի Գլաք գերեզմանոցում։


== Պարգևներ ==
ՀԽՍՀ վաստակավոր ուսուցիչ
Կարմիր աստղի շքանշան


== Տես նաև ==
Բյուրեղիկ Մնեյան


== Ծանոթագրություններ ==
Ֆրանկ-Վալտեր Շթայնմայեր

Ֆրանկ-Վալտեր Շթայնմայեր (գերմ.՝ Frank-Walter Steinmeier, հունվարի 5, 1956(1956-01-05)[…], Դեթմոլդ, Գերմանիա, Գերմանիայի նախագահ։ 2005-2009 և 2013-2017 թվականներին եղել է Գերմանիայի արտաքին գործերի նախարար։ 1975 թվականից Գերմանիայի սոցիալ-դեմոկրատական կուսակցության անդամ։
2016 թվականին եղել է ԵԱՀԿ նախագահ։


== Կենսագրություն ==
Ֆրանկ-Վալտեր Շթայնմայերը ծնվել է 1956 թվականին Դեթմոլդում։ 1974 թվականին ավարտելով գիմնազիան նա անցել է զինվորական ծառայության Բունդեսվերում։ 1975 թվականին նա մտել է Գերմանիայի սոցիալ-դեմոկրատական կուսակցության շարքերը։ 1976 թվականին ընդունվել է Գիսենում գտնվող Յուստուս Լիբիխի անվան համալսարան, որտեղ նա 1982 թվականին ուսումնասիրեց իրավաբանություն, հետո քաղաքական գիտություններ։ 1986 թվականին Ֆրանկ-Վալտեր Շթայնմայերը պաշտպանեց դոկտորական դիսերտացիա «Անօթևանների իրավական դրությունը» թեմայով։
1986-1991 թվականներին Շտանմայերը եղել է Գիսսենի համալսարանի իրավախորհրդատվության և քաղաքագիտության ֆակուլտետի գիտաշխատող։ 1991 թվականին եղել է Ներքին Սաքսոնիայի պետքարտուղարության տեղեկատվական իրավունքի և քաղաքականության վերաբերյալ զանգվածային լրատվության միջոցների իրավախորհրդատու։ 1993 թվականից 1994 թվականներինղեկավարել է Ներքին Սաքսոնիայի վարչապաետի անձնական բյուրոն։ 1994 թվականից 1996 թվականներին գլխավորել է միջգերատեսչական համակարգման ու պլանավորման քաղաքական դիրեկտիվի բաժինը, իսկ 1996 թվականից 1998 եղել է Ներքին Սաքոնիայի պետքարտուղար։
1998 թվականի նոյեմբերից 1999 թվականի հուլիսը զբաղեցրել է դաշնային կառավարության պետքարտուղարի պաշտոնը, լիազորված համակարգման հատուկ ծառայությունների գործունեությամբ, իսկ 1999 թվականի հուլիսից մինչև 2005 թվականը դաշնային կանցլերի գերատեսչության ղեկավար։

2005 թվականին ստացել է Գերմանիայի արտաքին գործերի նախարարի պաշտոնը, Գերմանիայի կոալիցիոն կառավարությունում, իսկ 2007 թվականին դարձել է ԳԴՀ փոխկանցլեր, այդ պաշտոնում փոխարինելով Ֆրանց Մյունտեֆերինգին։ 2007 թվականի առաջին կեսին Շտանմայերը զբաղեցրել է Եվրոպական խորհրդի նախագահի պաշտոնը։
2017 թվականի փետրվարի 12-ին Ֆրանկ-Վալտեր Շթայնմայերը 931 ձայնով Դաշնային ժողովի կողմից ընտրվել է Գերմանիայի Դաշնային Հանրապետության նախագահ։


== Տես նաև ==
Շթայնմայերի բանաձև


== Ծանոթագրություններ ==
Աստերոիդների ցանկ (14301-14400)

Աստերոիդների ցանկ (14201-14300)  • Աստերոիդների ցանկ  • Աստերոիդների ցանկ (14401-14500)
 Աստերոիդների ցանկ (14201-14300)  • Աստերոիդների ցանկ  • Աստերոիդների ցանկ (14401-14500)


== Աղբյուր ==
«Discovery Circumstances: Numbered Minor Planets (10001)-(15000)»։ www.minorplanetcenter.net
(3236) Ստրանդ

(3236) Ստրանդ (անգլ.՝ Strand), աստերոիդ աստերոիդների հիմնական գոտում։ Հայտնաբերվել է 1982 թվականի հունվարի 24-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,202121 ա. մ., առավելագույնը մոտենում է 1,8844 ա. մ. հեռավորության վրա և հեռանում 2,5198 ա. մ.։ Արեգակի շուրջ մեկ ամբողջական պտույտ է կատարում 1193,6 երկրային օրվա ընթացքում, իր ուղեծրով շարժվելով միջինում 0,301608 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3236) Ստրանդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (94601-94700)

Աստերոիդների ցանկ (94501-94600)  • Աստերոիդների ցանկ  • Աստերոիդների ցանկ (94701-94800)
 Աստերոիդների ցանկ (94501-94600)  • Աստերոիդների ցանկ  • Աստերոիդների ցանկ (94701-94800)


== Աղբյուր ==
«Discovery Circumstances: Numbered Minor Planets (90001)-(95000)»։ www.minorplanetcenter.net
Սալվատիեռա դե Էսկա

Սալվատիեռա դե Էսկա (իսպ․՝ Salvatierra de Esca), մունիցիպալիտետը գտնվում է Սարագոսա պրովինցիայում (Արագոն ինքնավար համայնքում)։ Մունիցիպալիտետը գտնվում է Խասետանիա շրջանում։ Բնակչությունը՝ 235 մարդ (2010 թվականի տվյալներով)։


== Արտաքին հղումներ ==
Сальватьерра-де-Эска
Բլումենդալ (համայնք)

Բլումենդալ (հոլ.՝ Bloemendaal ( արտասանություն)), համայնք Նիդերլանդների Հյուսիսային Հոլանդիա մարզում։ Տարածքը 37,93 կմ² է, բնակչությունը՝ 22.044 (2011 թ.)։ Մեկ շնչի տարեկան միջին եկամուտը 22.400 եվրո է։
Անուշկա Շանկար

Անուշկա Շանկար (անգլ.՝ Anoushka Shankar, հինդի՝ अनुष्का शंकर),բենգալերեն՝ অনুস্কা শঙ্কর, հունիսի 9, 1981(1981-06-09), Լոնդոն, Միացյալ Թագավորություն), հնդկական ծագմամբ ամերիկացի սիտարիստ, կոմպոզիտոր։
Լեգենդար երաժիշտ Ռավի Շանկարի և Սուկիանի Ռաջանի դուստրը։ Հանդիսանում է Նորա Ջոնսի արյունակից քույրը։
2010 թվականից 2018 թվականն ամուսնացած է եղել ռեժիսոր Ջո Ռայթի հետ։ 2011 թվականի փետրվարի 22-ին երեխա է ունեցել՝ Զուբինա Շանկար Ռայթ,  իսկ 2015 թվականին որդի՝  Մախինա Շանկար Ռայթ։ Անուշկա Շանկարը վեգան է և կենդանիների իրավունքների ակտիվ պաշտպան։


== Սկավառակագրություն ==


=== Ստուդիական ալբոմներ ===
Anoushka (1998)
Anourag (2000)
Rise(2005)
Rise Remixes (2006)
Breathing Under Water (2007)
Traveller (2011)
Traces of You (2013)


=== Համերգներ և հավաքածուներ ===
Full Circle: Carnegie Hall 2000 (2000)
Live at Carnegie Hall (2001)
Concert for George (2003)
Healing the Divide: A Concert for Peace and Reconciliation (2007)
Live in Concert at the Nehru Park, New Delhi (2005)


== Ծանոթագրություններ ==
Դանիլովկա (գյուղ, Բարվենկովոյի շրջան)

Անվան այլ կիրառումների համար տե՛ս՝ ԴանիլովկաԴանիլովկա (ուկրաիներեն՝ Данилівка), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1812 թվականին։
2001 թվականի տվյալներով Դանիլովկա գյուղում բնակվում էր 18 մարդ։ Բնակավայրը զբաղեցնում է 0,135 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժալկովշչինա

Ժալկովշչինա (ուկրաիներեն՝ Жалківщина), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Ժալկովշչինա գյուղում բնակվում էր 4 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սաբա Մուբարաք

Սաբա Մուբարաք (ապրիլի 10, 1976(1976-04-10), Սաուդյան Արաբիա), հորդանանցի դերասանուհի, պրոդյուսեր։ 2001 թվականին ավարտել է Յարմուկ համալսարանը՝ թատրոնի դերասան և ռեժիսուրա մասնագիտությամբ։ 1998 թվականին սկսել է դերասանական գործունեությունը՝ դերեր մարմնավորելով Մոհամեդ Ազիզիայի Qamar wa Sahar հորդանանյան հեռուստաշարքում, այնուհետև հանդես է եկել Balqees, Moga Harra, Al A'hd հեռուստանովելներում և Hekayat Banat-ի 3 եթերաշրջանում։ Կինոյում գործունեությունը սկսել է հորդանանյան Safar Al-Ajneha («Թևերի ճամփորդություն») ֆիլմով 2003 թվականին, այնուհետև նկարահանվել է հորդանանյան մի քանի ֆիլմերում՝ մինչև եգիպտական կինոյում առաջխաղացումը՝ Մոհամեդ Ամինի Bentein Men Masr («Երկու աղջիկներ Եգիպտոսից») ֆիլմով։ 2011 թվականին Մուբարաքը Հորդանանում հիմնադրել է Pan East Media-ն մեդիա ընկերությունը, որն իր գործունեությունը սկսել է 2013 թվականից՝ Zain և Tawq Al Asphalt in 2014 հեռուստաշարքով։


== Կարիերա ==
2001 թվականին Մուբարաքն ավարտել է Յարմուկ  համալսարանը։ Դերասանական կարիերան սկսել է 1998 թվականին՝ հանդես գալով Մոհամեդ Ազիզիայի Qamar wa Sahar հորդանանյան հեռուստաշոուում, հադնես է եկել շուրջ 40 հեռուստանախագծերում։ Նկարահանվել է եգիպտական հեռուստաշարքերում՝ Sharbat Louz, Hekayat Banat, Naseem Al-Rouh, Moga Harra, Asia, Al-Ahd և Afrah Al-Qobba, 2017 թվականին՝ Hekayat Banat-ի հեռուստաշարքի 3-րդ եթերաշրջանում։
Մուբարաքի դեբյուտը հորդանանյան կինոյում եղել է 2003 թվականին Safar Al-Ajneha ֆիլմով, նա նաև նկարահանվել է Karej Al-Taghteyah and Mamlaket Al-Naml ֆիլմերում։ Եգիպտոսում սկսել է աշխատել 2010 թվականին՝ հանդես գալով Bentein Men Masr (Երկու աղջիկներ Եգիպտոսից) ֆիլմում։ 2012 թվականին եգիպտացի դերասան Նանի Սալամայի հետ նկարահանվել է Al-Raheb (Քահանան) ֆիլմում։ Եգիպտական կինոյում նկարահանվել է նաև Հիշամ Ալ-Այսավիի Al-Thaman (Գինը) ֆիլմում՝ մարմնավորելով Սիրիայից փախչող և Կահիրեում ապաստան փնտրող սիրիացի կնոջ դերը։ Նկարահանվել է նաև երկու շվեդական ֆիլմերում՝ «Համիլթոն. ի հետաքրքրություն ազգի» և «Գործակալ Համիլթոն. եթե դա չի վերաբերում ձեր դստերը»։
2011 թվականին Մուբարաքը հիմնադրել է Pan East Media-ն, որի հիմնական նպատակն է Հորդանանում ստեղծվել աուդիո-վիզուալ բովանդակություն և տարածաշրջանային և միջազգային մակարդակներում ներկայացնել բարձրակարգ գեղարվեստական աշխատանք։ Ընկերությունն իր գործունեությունը սկսել է 2013 թվականին հորդանանյան Զարին կոմեդիա-դրամա հեռուստաշարքով, որը հեռարձակվել է մի քանի հեռուստատեսային ցանցերում, այդ թվում՝ MBC և Abu Dhabi One հեռուստաալիքներով։ 2014 թվականին ընկերությունը նկարահանել է Tawq Al-Asphalt հեռուստաշարքը։


== Դերեր ==


== Պրոդյուսերական աշխատանքներ ==


== Մրցանակներ ==
Լավագույն դերասանուհի մրցանակ, Մերձավոր Արևելքի կինոփառատոն 2003 թվական, Իտալիա
Հորդանանցի և արաբ լավագույն դերասանուհի մրցանակ, Տյուխե մրցանակաբաշխություն, Հորդանան


== Անձնական կյանք ==
Մուբարակը սպորտի և բնության սիրահար է, լինում է մարզադահլիճներում, զբաղվում վազքով, քայլում բնության մեջ, սիրում է լող և քիքբոքսինգ։
Անհաջող ամուսնություն է ունեցել ռեժիսոր Շավքի Ալ-Մաջարի հետ։ Այդ ամուսնությունից ունի մեկ որդի՝ Ամմարը ։ Մուսուլման է, թեև Al-Raheb (Քահանան) ֆիլմում մարմավորել է քրիստոնյա կնոջ դեր։


== Ծանոթագրություններ ==


== Արտաքին հղումներ ==
Սաբա Մուբարաք Internet Movie Database կայքում
Սաբա Մուբարաք Ֆեյսբուքում
Սաբա Մուբարաք Թվիթթերում
Նովոուստինովկա (այլ կիրառումներ)

Նովոուստինովկա, կարող է վերաբերել՝

Նովոուստինովկա - գյուղ Ռուսաստանի Բաշկորտոստան հանրապետության Արխանգելսկի շրջանի կազմում
Նովոուստինովկա - գյուղ Ուկրաինայի Կիրովոգրադի մարզի Ուստինովի շրջանում
Մանչիխի (գյուղ, Ախտիրկայի շրջան)

Մանչիխի (ուկրաիներեն՝ Манчичі), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Մանչիխի գյուղում բնակվում էր 12 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուրումոչ (օդանավակայան)

Անվան այլ կիրառումների համար տե՛ս՝ Կուրումոչ (այլ կիրառումներ)Կուրումոչ (օդանավակայան) միջազգային օդանավակայան, որը գտնվում է Սամարայում։ Օդանավակայանը գտնվում է քաղաքի կենտրոնից 35 կմ հեռավորության վրա։ Օդանավակայանը անվանումը գալիս Սամարայի գյուղերից մեկի՝ Կուրումոչ (գյուղ, Վոլժսկի շրջան)-ից, որը գտնվում է քաղաքի կենտրոնից 7 կմ հարավ-արևմուտք։ 2011 թվականի տվյալներով օդանավակայանը գտնվում էր Ռուսաստանի օդանավակայանների առաջին տասնյակի մեջ։ Օդանավակայանի ազգային ավիափոխադրողն է Saratov Airlines-ը։ 2014 թվականին օդանավակայանը սպասարկել է ավելի քան 2 377 418 ուղևոր։ Օդանավակայանի օպերատորն է՝ ОАО «Միջազգային օդանավակայան «Կուրումոչ»։


== Պատմություն ==
Օդանավակայանը հիմնադրվել է 1950 թվականին, Սամարայի կառավարության հրամանով։ 2015 թվականի հունվարի 19-ին օդանավակայանը շահագործում էր նոր տերմինալի շենքը։ 2015 թվականի ապրիլի 5-ին հին տերմինալի շենքը փակվեց, որը նախատեսված էր ուղևորների համար։ 1992 թվականին օդանավակայանը միջազգային կարգավիճակ։ 1993 թվականին, կառուցվել և շահագործման է հանձնվել առաջին միջազգային տերմինալը։ 1993 թվականին օդանավակայանը սպասարկել է ավելի քան 1,7 մլն ուղևոր։ 2002 թվականին օդանավակայանը ստացավ անվանում՝ «Կուրումոչ»։


=== Բազային օդանավակայան ===
Պաշտոնական ամսաթիվը օդանավակայնի ձևավորվել է 1957 թվականի դեկտեմբերի 19-ին, երբ հրամանը եկավ գլխավոր տնօրինությունից։ Առաջին գլխավոր տնօրենը եղել է Ն.Պ Սկրինսկին, հենց նա է անվանել օդանավակայանի անվանումը՝ Կուրումոչ։ 1960 թվականին օդանավակայանը շահագործում էին ուսումնական թռիչքների համար, այդ թռիչքները իրականացնում էին Իլ-18 և Ան-10 ինքնաթիռներով։ 1961 թվականի փետրվարի 27-ին օդանավակայանից իրականցվեց առաջին չվերթը, Սամարայից դեպի Մոսկվա։ 1961 թվականի մայիսի 15-ին բացվեցին նոր չվերթներ դեպի՝ Սանկտ Պետերբուրգ, Տաշքենդ, Ադլեր, Թբիլիսի և Վորոնեժ։ 1970 թվականին օդանավակայանը ստացավ հետևյալ ինքնաթիռները՝ Տու-134, Յակ-40, Տու-154։ 1990 թվականին օդանավակայանը սպասարկել է ավելի քան 3,7 մլն ուղևոր։


== Ուղղություններ ==


== Սեփականատերերը և ղեկավարները ==
Գլխավոր տնօրեն - Սերգեյ Կրասնով։
Սեփականատեր՝ ОАО "Միջազգային օդանավակայան «Կուրումոչ»


== Վիճակագրություն ==


== Պատահարներ ==
1965 թվականի մարտի 8-ին Կուրումոչ օդանավակայանում բախվել է Տու-124Բ ինքնաթիռը, ինքնաթիռը իրականացնում էր չվերթը Դոնի Ռոստովից դեպի Սամարա, օդանավում գտնվում է 39 մարդ, սակայն բոլորը վթարի պատճառով զոհվել են։ Վթարի պատճառը հանդիսացել է ինքնաթիռի անսարքությունը։


== Ծանոթագրություններ ==


== Արտաքին հղումներ ==
Պաշտոնական կայք Archived 2015-08-01 at the Wayback Machine.
Օդանավակայանի պատմությունը Archived 2010-11-18 at the Wayback Machine.
Նյուբլե (նահանգ)

Նյուբլե (իսպ.՝ Provincia de Ñuble), նահանգ Չիլիի Բիոբիո տարածաշրջանում։ Վարչական կենտրոնն է Չիլյան քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Նյուբլեն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 21 համայնք.


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 438 103 մարդ, բնակչության խտությունը կազմում է 33,24 մարդ/կմ²։
Նյուբլե նահանգի տարածքի ընդհանուր մակերեսը կազմում է 13 178,5 կմ²։


== Տես նաև ==
Չիլիի վարչական բաժանում


== Ծանոթագրություններ ==


== Արտաքին հղումներ ==
Նյուբլե նահանգի պաշտոնական կայքը Archived 2014-03-29 at the Wayback Machine. (իսպ.)
Արմունջա

Արմունջա (իտալերեն՝ Armungia), կոմունա Իտալիայում, գտնվում է Սարդինիա մարզի Կալիարի գավառում։ Բնակչությունը 584(2008 թվականի տվյալներով), բնակչության խտությունը 11 մարդ/կմ²։ Զբաղեցնում է 55 կմ² տարածք։ Փոստային ինդեքս՝ 9040։ Հեռախոսային կոդ՝ 070։
Բնակչության հովանավորն է Սուրբ Աստվածածինը: Տոնակատարությունը մայիսի երրորդ կիրակի օրն է։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 070 958123
Էլեկտրոնային փոստ՝ comune@comune.armungia.ca.it
Պաշտոնական կայք՝ http://www.comune.armungia.ca.it/


== Արտաքին հղումներ ==
Բնակչության գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Օդրի Դալթոն

Օդրի Դալթոն (անգլ.՝ Audrey Dalton, հունվարի 21, 1934(1934-01-21), Դուբլին, Իռլանդական ազատ պետություն), իռլանդացի դերասանուհի։ Ծնվել է Դուբլինում, Իռլանդիայի Հանրապետության հերոս Էմեթ Դալթոնի ընտանիքում։ Երբ ընտանիքը դեռ ապրում էր Իռլանդիայում, նա սովորել է Դուբլինի Սուրբ Սրտի վանքին կից դպրոցում, իսկ Լոնդոն տեղափոխվելուց հետո ընդունվել է Դրամատիկական արվեստի թագավորական ակադեմիա։
1952 թվականին դերասանուհին տեղափոխվել է ԱՄՆ, որտեղ մեկ տարի անց գաղտնի ամուսնացել է Կալիֆոռնիայի համալսարանի ուսանող և բեյսբոլիստ Ջեյմս Հ. Բրաունի հետ, որը հինգ երեխաների հայր է դարձել։ Նույն տարում առաջնելույթ է ունեցել «Իմ զարմիկ Ռեյչելը» մելոդրամում։ Մեկ տարի անց Օդրի Դալթոնը հայտնվել է «Տիտանիկ» աղետ-ֆիլմի գլխավոր դերերից մեկում, որն արժանացել է «Օսկար» մրցանակի լավագույն սցենարի համար։ Դրան  հաջորդել են դերերը «Կազանովայի մեծ գիշերը» (1954 թվական), «Թմբուկի մարտը» (1954 թվական), «Անառակ որդին» (1955 թվական), «Առանձին սեղանների շուրջ» (1958 թվական) և «Պարոն ծաղրաբան» (1961 թվական) ֆիլմերում։
Դերասանուհին նաև ակտիվ կարիերա է ունեցել հեռուստատեսությունում, որտեղ նա հայտնվել է «Մեծ հովիտ», «Բոնանզա», «Կրաֆտի հեռուստաթատրոն», «Ծուխ փողից», «Փերի Մեյսոն» և «Կին ոստիկան» հեռուստասերիալներում։ 1977 թվականին Դալտոնը և Բրաունը ամուսնալուծվել են, 1979 թվականից մինչ օրս ամուսնացած է ինժեներ Ռոդ Ֆ. Սիմենսի հետ, ում հետ ամուսնացած է մինչև այժմ։


== Ծանոթագրություններ ==


== Արտաքին հղումներ ==
Одри Далтон (անգլ.) Internet Movie Database կայքում
Ակնա բարբառ

Ակնա բարբառ, հայերենի կը ճյուղին պատկանող եռաստիճան խլազուրկ բաղաձայնական համակարգ (երկրորդ տեղաշարժ) ունեցող բարբառ։
Խոսվել է համանուն քաղաքում և շրջակա գյուղերում։ Հնչյունական համակարգում և քերականական կառուցվածքում գրաբարի համեմատությամբ խիստ փոփոխությունների չի ենթարկվել։ Ա ձայնավորը ռնգայինից առաջ առաջ դառնում է օ (ջօնջ «ճանճ»), ու-ն՝ ü (իւ),ո-ն և օ-ն՝ էօ (իւթ «ութ», չէօրս «չորս», ասօր «այսօր»)։ Բառավերջի հ-ից առաջ ավելացվում է յ կիսաձայնը (մայհ «մահ»)։
Բայերի հոգնակի առաջին դեմքը՝ անք-ով է՝ գիւղէանք «կուտեինք», ապառնիի մասնիկն է դի (դ)՝ դի բ՛էրիմ, դիւդէք «պիտի բերեմ», «պիտի ուտեք»։


== Գրականություն ==
Աճառյան Հ., Հայ բարբառագիտություն, Մոսկվա–Նոր Նախիջևան, 1911
Գաբրիելյան Մ. Ս., Ակնա գավառաբարբառը և արդի հայերեն լեզու, Վնն., 1912
Maxudianz M., Le parler arménien d'Akn, P., 1912.


== Ծանոթագրություններ ==
Քանականական վերլուծություն

Քանակական վերլուծություն, քանակական անալիզ, վերլուծական քիմիայի հիմնական բաժիններից մեկը, հետազոտվող նմուշում պարունակվող տարրերի, իոնների, ռադիկալների, ատոմական խմբերի, ինքնուրույն նյութերի և ֆազերի քանակական որոշման քիմիական և ֆիզիկ, եղանակների համալիր։ Ըստ վերլուծվող նյութի բնույթի՝ տարբերվում են անօրգանական քանակական վերլուծություն և օրգանական քանակական վերլուծություն։ Կարևոր նշանակություն ունի տարասեռ համակարգերի (հատկապես՝ անօրգանական) հետազոտման համար կիրառվող ֆազային վերլուծությունը։ Ըստ վերլուծության համար անհրաժեշտ նմուշի քանակության՝ տարբերվում են մակրոնմուշի նվազագույն քանակությունը՝ 0,1 գ), կիսամիկրո– (0,01–0,1 գ), միկրո– (0,001–0,01 Գ), գերմիկրո– (1 մկգ) և սուպերմիկրո– (0,001 մկգ) քանանական վերլուծություները։ Քանակական վերլուծության դասական եղանակներն են՝ կշռային վերլուծությունը և ծավալային անալիզը, որոնցից վերջինը ներառնում է տիտրաչափությունը և գազային վերլուծությունը։ Լայն տարածում են գտել քանակական վերլուծության ֆիզիկական և ֆիզիկաքիմիական եղանակները, որոնք կոչվում են նաև գործիքային եղանակներ և հիմնված են նմուշի (կամ նրա լուծույթի) ֆիզիկական հատկությունների չափման վրա։
Արկադիա (առողջարան)

Բուժական և առողջարանային համալիր «Արկադիա», առողջարանային, բուժական և պրոֆիլակտիկ համալիր Ուկրանիայի Օդեսա նավահանգստային քաղաքում։


== Պատմություն ==
Առողջարանը հիմնադրվել է 1946 թվականին Օդեսայում։ Այդ ժամանակ էլ սկսվեց առողջարանի ննջասենյակների և տնտեսական գործունեության մասնաշենքի շինարարությունը։
Արկադիան համարվել է Ուկրաինայի  պատմական տարածք, նրա շրջակայքում է տեղակայված Ուկրաինայի մշակութային ժառանգության մի մեծ զանգված.  19-րդ դարի վերջին և 20-րդ դարի սկզբին կառուցված շինություններից՝ Մավրոկորդատի ամառանոցը, Պարասկիևի ամառանոցը, կույրերի դպրոցը, ջրաբուժարանը, ճաշարանը, քաղաքային առողջարանը, 1891 թվականին կառուցված արտաքին պարիսպը (ճարտարապետ Պ. Վ. Քլեյն)։ Առողջարանի ամբողջ տարածքն իր հերթին զբոսայգի է, այգիների և  ճարտարապետական կառույցների հուշարձան։
2008 թվականին առողջարանը դարձավ Ուկրաինայի պետական առողջարանային կենտրոն։
2014 թվականին ծավալված Ղրիմի դեպքերից հետո առողջարանում ժամանակավորապես բնակեցվեցին Ղրիմից Ուկրաինայի մայրցամաք տեղափոխված 73 զինծառայողների ընտանիքներ։  Հետագայում նրանք տեղափոխվեցին երկրի այլ տարածքներ։
2015 թվականին առողջարանի տարածքում մեծ հրդեհ բռնկվեց, որի արդյունքում միահարկ մասնաշենքն ամբողջովին այրվեց։
Համալիրի պետականորեն պահպանվող տարածքում բազմիցս հայտնաբերվել են անօրինական շինարարություններ։


== Համալիրի տարրեր ==
Առողջարանի բուժական համալիրը ներառում է տուբերկուլյոզի և թոքային այլ հիվանդությունների, տեսողության օրգանների, ուրոլոգիական և գինեկոլոգիական հիվանդությունների բուժման մասնագիտացված բաժիններ։ Համալիրը կարող է ընդունել 210 մարդ` ուրոլոգիական-80, գինեկոլոգիական-80, ակնաբուժական-50։
Առողջարանն զբաղեցնում է 9.6 հա տարածք, որի մի մասը կանաչ տարածքն է, 7 ննջարանային մասնաշենքերը, բուժական և ախտորոշման մասնաշենքը, լաբորատորիան, վարչական մասնաշենքը, խոհանոցը, կաթսայատունը, գրադարանն ու կոմունալ ծառայությունների մասնաշենքերը։ Առողջարանն ունի նաև ակումբ՝ 400 անձի համար, ամառային կինոթատրոն, պարահրապարակ և բիլիարդի սենյակ ։


== Ծանոթագրություններ ==


== Արտաքին հղումներ ==
Համալիրը Facebook կայքում
Պաշտոնական կայք
Ենիքյոյ (Կամախի գավառ)

Անվան այլ կիրառումների համար տե՛ս՝ Ենիքյոյ (այլ կիրառումներ)Ենիքյոյ, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Կամախ քաղաքից 34-35 կմ հյուսիս, Երզնկա-Սեբաստիա ճանապարհի աջ կողմում։
Գյուղի տարածքը լեռնային էր և անտառապատ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սինեկդոխ

Սինեկդոխ (հին հունարեն՝ συνεκδοχή - «հարաբերակցում»), գեղարվեստական պատկերավորության միջոց, այլաբերության տեսակներից մեկը։
Սինեկդոխը ամբողջ առարկայի անունը փոխարինում է նրա մի մասով, հոգնակի թիվը փոխարինում եզակիով կամ ընդհակառակը՝ առարկայի մի մասի փոխարեն տալիս է ամբողջ առարկայի անունը, եզակի թիվը փոխարինում է հոգնակի թվով։

(Այստեղ Չարենցը Զանգու գետով ակնարկում է ողջ Հայաստանը։)


== Ծանոթագրություններ ==
Բազիլիկ

Բազիլիկ, ձգված ուղղանկյուն հատակագծով կառույց, որ ծածկը կրող սյունաշարերով (մույթաշարերով) ներքուստ բաժանված է 3 կամ 5 երկայնական մասերի՝ այսպես կոչված նավերի։ Աբսիդով վերջափակվող միջին ավելի լայն ու բարձր նավը, որ անվանում են նաև գլխավոր, լուսավորվում է կողային նավերի միաթեք տանիքներից վեր բարձրացող պատերին արված լուսամուտներից։ Բազիլիկը՝ որպես հասարակական կառույց, առաջացել է Հունաստանում։ Այնտեղ բազիլիկը բարձր սրահ էր, որում բասիլևսը նիստեր էր գումարում։ Հռոմում այն կազմակերպվել է որպես ճարտարապետական օրգանիզմ, որը գործածվել է որպես դատավարության սրահ, շուկա, բորսա և մեծ մասամբ եղել է ֆորումի կազմում։ Քրիստոնեությանը անցման շրջանում հին բազիլիկները օգտագործվել են որպես համայնքի ժողովատեղի։ Հայկական «բազիլիկ» կոչված տաճարները հիմնականում երկթեք տանիքի տակ առնված թաղածածկ եռանավ սրահներ են՝ իրենց զարգացմամբ ինքնատիպ։ Հայաստանում նշանավոր են Քասախի, Տեկորի, Երերույքի, Աշտարակի, Եղվարդի և այլ բազիլիկները։


== Պատկերասրահ ==
Տոտոդայլ

Տոտոդայլ, պոկեմոնների երկրորդ սեզոնի պոկեմոն։ Համարվում է պոկեմոնների հիմնական խմբի անդամ։ Պոկեմոնը ունի կոկորդիլոսի տեսք՝ ջուր պոկեմոն է։ Տոտոդայլը զարգանում է Քրոկոնաու, իսկ երրորդ զարգացումը Ֆերալիգատրն է։ Պոկեմոնների վրա ազդեցություն ունեն էլեկտրական և խոտ տեսակի պոկեմոնները։ Պոկեմոնի հասակը է 0.61 մետր է, իսկ քաշը՝ 9.5 կգ։


== Արտաքին հղումներ ==
Պոկեմոնների տեսակի, քաշի և հասակի վերաբերյալ որոշ տեղեկատվություն
Պոկեմոնների դեմ ազդեցության տեսակներ
Պոկեմոնների բնօրինակ ճապոներեն անվանումը և պատկերը
Չեզարե Մակկարի

Չեզարե Մակկարի (իտալերեն՝ Cesare Maccari, մայիսի 9, 1840(1840-05-09)[…], Սիենա, Տոսկանա, Իտալիա - օգոստոսի 7, 1919(1919-08-07), Հռոմ, Իտալիա), իտալացի նկարիչ և քանդակագործ։


== Կյանք և ստեղծագործություն ==
Ջուզեպպե Մակկարիի և Կարոլինա Մանուչչիի որդին է։
Նա իր գեղարվեստական կրթությունը ստացել է Կոլեգիո Տոլոմեում, միևնույն ժամանակ այնտեղ է սովորել պատերազմական թեմաների ապագա նկարիչ Ամոս Կասիոլին։ Սիենայի գեղարվեստի ինստիտուտում (Istituto di belle arti di Siena) նա Տիտո Սարրոչիի ուսանողն էր։
Գեղանկարչությունից բացի, Մակկարին որոշ ժամանակ զբաղվել է քանդակագործությամբ։ Տիտո Սարրոչիի ղեկավարությամբ և նրա հետ միասին նա աշխատել է Սիենայի Սան Դոմենիկոյի բազիլիկայում գտնվող Ջուզեպպե Պյանիջիանիի (Monumento a Giuseppe Pianigiani) հուշարձանի վրա։ Ավելի ուշ նա տեղափոխվել է Ֆլորենցիա և այնտեղ աշխատանքի ընդունվել Լուիջի Մուսինիի արվեստի արհեստանոցում։ Մուսինիի մոտ աշխատել է որպես պատվերով նկարիչ, բրիտանական համայնքներից մեկի պատվերով կրկնօրինակել է Սիենայի տաճարում պահվող Պինտուրիկիոյի աշխատանքները։
Արվեստի առաջին գիտակներից մեկը, որն ուշադրություն է դարձերլ Մակկարիի տաղանդին, եղել է մարկիզ Ֆերդինանդո Պիերի-Ներլին։ Այս ազնվականը գնել է նրա «Ռեբեկան աղբյուրի մոտ ընդունում է Էլիզարի նվերները» կտավը և պայմանավորվել է Մոնտենորի դ'Արբիի մոտակայքում գտնվող կալվածքի իր մատուռը չորս ավետարանիչներին պատկերող որմնանկարներով զարդարելու մասին։ 1865 թվականին նկարիչը մրցանակ է շահել «Լեոնարդո դա Վինչիի բնորդուհի Մոնա Լիզան» կտավի համար։ Հռոմ տեղափոխվելուց հետո նա երկար ժամանակ եղել է տեղական Սուրբ Լուկայի ակադեմիայի (Accademia di San Luca) դոցենտ։
1874 թվականին Չեզարե Մակկարին ամուսնանում է Կարոլինա Էպշտեյնի հետ, այս ամուսնությունից ծնվել է նրանց դուստրը` Արջիան։


== Կտավներ և որմնանկարներ (ընտրված) ==
Վիկտորիա Կոլոնան խորհրդածում է Միքելանջելոյի բանաստեղծությունների շուրջ (1868)
Սիրան զոհաբերում է իրեն տիրուհի Ֆաբիոլայի համար (1869)
Տրիկլինիում (1879)
Սիլվեստեր 3-րդ պապի պաշտոնազրկումը
Վենետիկում առաջին հաղորդության օրը
Կոնսոլացիոնե եկեղեցու որմնանկարները (1889)
Կապելլա Պերիի մատուռը Մոնտերոնի դ'Արբիաում. չորս ավետարանիչներ, որմնանկար
Դել Սանտիսիմո Սուդարտո դեյ Պիեմենտեսիի եկեղեցի, Հռոմ, որմնանկարներ (1870/73)
Կվիրինալյան պալատ, Հռոմ, Երեք գեղուհիներին պսակող Ամուրը, որմնանկար
Տիկնոջ պալատը (Իտալիայի Սենատի նստավայր), Հռոմ. Ցիցերոնի ելույթը Կատիլինայի դեմ, որմնանկար (1888)
Ռիսորջիմենտոյի սրահ, Հանրապետական պալատ, Սիենա. Թագավոր Վիկտոր Էմանուել 2-ը և այլ որմնանկարներ


== Պատկերասրահ ==

		
		
		
		


== Ծանոթագրություններ ==


== Գրականություն ==
Piero Torriti: Tutta Siena. Contrada per Contrada. Edizioni Bonechi, Florenz 2004, ISBN 88-7204-456-1
Ինֆինիտի (ավտոմեքենա)

Ինֆինիտի (ճապ.՝ インフィニティ), ճապոնական ավտոարտադրանք, որը պատկանում է ճապոնական Nissan Motor ընկերությանը։ Ինֆինիտի ավտոմեքենաները պաշտոնապես վաճառվում են ԱՄՆ-ում, Կանադայում, Մեքսիկայում, Մերձավոր Արևելքի երկրներում, Կորեայի Հանրապետությունում և Թայվանում, իսկ 2007 թվականից Ռուսաստանում և Ուկրաինայում։ Հիմնադրման պահից (1989 թվականից) Ինֆինիտի ավտոմեքենան վաճառվել է ավելի քան միլիոն հատ, որոնց մեծ մասն վաճառվել է ԱՄՆ-ում։


== Բրենդի պատմություն ==
Պաշտոնապես ինֆինիտին սկսվեց վաճառվել ԱՄՆ-ում 1989 թվականի  նոյեմբերի 8-ից սկսած, երբ շնորհանդես տեղի ունեցավ երկու մոդելների միջև։ Սակայն ինֆինիտին ստեղծվել է դեռևս 1985 թվականին, երբ մշակման նպատակով Nissan ընկերությունը նոր բրենդի բարձրորակ հեղինակավոր ավտոմեքենաներ կազմավորեց։
2014 թ. - ից սկսվել է վերանվանվել մոդելները, փուլ առ փուլ փոխարինվել Q համար սեդանով, կուպեների և կաբրիոլետների, QX համար մեքենա և ամենագնաց ։ Հսկայական նշանակություն ուներ  "Total Ownership Experience" ավտոմեքենան. Առաջին տասնամյակում իր ինֆինիտի մոդելը առաջատարն էր ավտոմոբիլային արդյունաբերության գնորդների շարքում։ Նա վաստակել է բազմաթիվ մրցանակներ, այդ թվում 'երեք անգամ արժանացել է բարձրագույն վարկանիշի JD Power and Associates' Customer Service Index, CSI մեքենայի համար։ Նա նաև ընդգրկվել է լավագույն եռյակի արդյունքներով հիմնական անկախ գնահատականների որակի վաճառքի եւ ծառայությունների։ Ինֆինիտիյի առաջին տարիներին ամբողջ ընկերության գործունեությունը կենտրոնացած էր Ամերիկայի Միացյալ Նահանգներում և Կանադայում։
Հետագայում որոշվել է, որ ինֆինիտին կներկայացվի համաշխարհային մասշտաբով, և առաջին հերթին դուրս կգա Մերձավոր Արևելք (1996), Թայվանը (1997), Հարավային Կորեա (2005), Ռուսաստան (2006), Ուկրաինա և Չինաստան (2007)։ Ռուսաստանը դարձել է առաջինը եվրոպական շուկայում, որտեղ 2006 թվականին պաշտոնապես ներկայացվեց ինֆինիտի ապրանքանիշը։ Եվրոպայում ինֆինիտին վաճառքը սկսել է 2008 թվականի աշնանը։ Ներկայումս մեքենաները վաճառվում են 35 երկրներում։


== Ժամանակակից մոդելային շարքը ==

ինֆինիտի Q30 — կոմպակտ հետչբեք։
ինֆինիտի Q50 — սեդան, անալոգային Nissan Skyline:
ինֆինիտի Q60 — կուպե և կաբրիոլետ։
ինֆինիտի Q70 — սեդան, Անալոգային Nissan Fuga.
ինֆինիտի QX30 — նոր տարբերակը՝ ինֆինիտի Q30-ի։
ինֆինիտի QX50 — կոմպակտ քրոսովեր, Անալոգային Nissan Skyline Crossover:
ինֆինիտի QX70 — միջին-կրոսսովեր, առավել վաճառվող բրենդի մոդելը։
ինֆինիտի QX80 — անալոգային Nissan Patrol:


== Հիբրիդային ավտոմեքենաներ ==

2010 թվականի օգոստոսին Ճապոնիայում ներկայացվեց առաջին հիբրիդային մեքենան ընկերության մոդելային շարքում — սեդան ինֆինիտի M35h. Ավելի վաղ արտադրողը հայտարարել էր, որ առաջին գծի հիբրիդային կդառնա ինֆինիտիի նոր տարբերակը, կուպե ինֆինիտի G37: Վաճառքի մոդելի M35h-ը Ճապոնիայում մեկնարկել էր 2010 թվականի աշնանը, 2011 թվականի սկզբին մեքենան դուրս է եկել վաճառքի ԱՄՆ-ի և Եվրոպական շուկայում։


== Վաճառքը ԱՄՆ-ում ==


== Ավտոսպորտ ==

2011 թվականին ինֆինիտին ստորագրել է պայմանագիրը Ֆորմուլա-1 Ռեդ բուլ Ռեյսինգ թիմի հետ, միաժամանակ դառնալով թիմի տեխնիկական գործընկեր։
2015 թվականի վերջին ինֆինիտին դարձել տեխնիկական գործընկեր Լոտուս F1 Տեամ թիմի հետ ստորագրելով 5-ամյա պայմանագիր։


== Ծանոթագրություններ ==


== Արտաքին հղումներ ==
Официальный сайт Infiniti в России
Վաիլ Գոնիմ

Վաիլ Սաիգ Աբբաս Գոնիմ (արաբ․՝ وائل سعيد عباس غنيم‎‎, դեկտեմբերի 23, 1980(1980-12-23), Կահիրե, Եգիպտոս), ինտերնետային ակտիվիստ և համակարգչային ինժեներ։ 2010 թվականի հունվարից՝ Google ընկերության մարքետինգային տնօրենն է Մերձավոր Արևելքում և Հյուսիսային Աֆրիկայում։ 2011 թվականին նա համաշխարհային ճանաչում է ձեռք բերել որպես Եգիպտական հեղափոխության ակտիվիստ։


== Կենսագրություն ==
Վեյլ Գոնիմը ծնվել է 1980 թվականի դեկտեմբերի 23-ին Կահիրեում՝ միջին դասի ընտանիքում և մեծացել է Միացյալ Արաբական Էմիրություններում։


=== Կրթություն ===
2004 թվականին ավարտել է Կահիրեի համալսարանը՝ ստանալով համակարգչային ինժեներիայի բակալավրի աստիճան։ 2007 թվականին գերազանցությամբ ավարտել է Կահիրեի ամերիկյան համալսարանը՝ ստանալով մագիստրոսի աստիճան մարքեթինգի և ֆինանսների բնագավառում։


=== Կարիերա ===
2002-2005 թվականներին աշխատել է Gawab ընկերությունում, որը տրամադրում է էլեկտրոնային փոստի ծառայություն։ 2005-2008 թվականներին ղեկավարել է Mubasher.info պորտալի թիմը՝ աշխատելով կապիտալի շուկայի ոլորտում։
2008 թվականի նոյեմբերից աշխատում է Google ընկերությունում։ Նախ Google Եգիպտոսում եղել է տարածաշրջանային մենեջեր ապրանքների և մարքեթինգի գծով Մերձավոր Արևելքում և Հյուսիսային Աֆրիկայում, իսկ 2010 թվականի հունվարից աշխատում է Դուբայի գրասենյակում որպես մարքետինգի գծով տնօրեն Մերձավոր Արևելքում և Հյուսիսային Աֆրիկայում։


=== Մասնակցություն 2011 թվականի Եգիպտական հեղափոխությանը ===
2011 թվականի հունվարին Վաիլ Գոնիմը, որ աշխատում էր Google-ում, խնդրել է իրեն թույլ տալ վերադառնալ Եգիպտոս՝ որպես պատճառ նշելով «անձնական խնդիրը»։ Գոնիմը եղել է Եգիպտոսում բողոքի ակցիաների համակարգման ֆեյսբուքյան էջի ադմինիստրատորը։ Հունվարի 27-ին տեղի ունեցած անկարգությունների ընթացքում նա անհետացել է։ Նրա ընտանիքը լրատվամիջոցներին հայտնել է, որ նա անհայտ կորել է։ Google-ը նույնպես հայտարարություն է տարածել, որը հաստատում է նրա անհետացումը։ Բազմաթիվ բլոգերներ սկսել են արշավ` նրա գտնվելու վայրը որոշելու համար։ Փետրվարի 5-ին եգիպտացի ընդդիմադիր Մոստաֆա Ալնագարը հայտարարել է, որ Գոնիմը կենդանի է և ձերբակալված է իշխանությունների կողմից։ Փետրվարի 6-ին Amnesty International-ը պահանջել է, որ եգիպտական իշխանությունները բացահայտեն Գոնիմի գտնվելու վայրը և ազատ արձակեն նրան։
Գոնիմն ազատ էր արձակվել փետրվարի 7-ին՝ 11 օրվա ձերբակալությունից հետո։ Ազատ արձակվելուց հետո նրան դիմավորել են բարձրաձայն ճիչերով ու ծափահարություններով, երբ նա հայտարարել է․ «Մենք չենք հրաժարվի մեր պահանջներից, և սա ռեժիմի վերջն է»։
Նույն օրը Գոնիմը ելույթ է ունեցել եգիպտական DreamTV ալիքով։ Հարցազրույցում նա կրկին կոչ է արել տապալել Մուբարաքի վարչակարգը։
Փետրվարի 9-ին Գոնիմը դիմել է Թահրիր հրապարակում հավաքված մարդկանց՝ ասելով․ «Հիմա առանձին անհատների, կուսակցությունների կամ շարժումների ժամանակը չէ։ Հիմա ժամանակն է, որ բոլորս ասենք միայն մեկ բան՝ Եգիպտոսը ամենից կարևորն է»։
Գիտնական Ֆուադ Աջամին հեղափոխության մասին գրել է․

Ամբոխը չէր հավաքվել այրոլլայի կողմից տուրբանում։ Սա 1979 թվականի Իրանը չէ։ Google-ի երիտասարդ ղեկավար աշխատակից Վաիլ Գոնիմն էներգիա տվեց այս բողոքի ակցիային այն ժամանակ, երբ այն կարող էր ենթարկվել այն համոզմանը, թե այդ ռեժիմը և նրա առաջնորդն անխորտակելի են։


== Անձնական կյանք ==
Վահել Գոնիմն ամուսնացած է ամերիկուհի Իլկա Յոհանսոնի հետ։ Նրանք ունեն երկու երեխա՝ Իսրան և Ադամը։


== Ծանոթագրություններ ==
Թոփաջ

Թոփաջ, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Թոնուսի գավառակում։ Գտնվում էր Կամարակ ավանից արևելք։


== Պատմություն ==
Գյուղն ավերվել, բնակիչները կոտորվել կամ բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
Մինչև 1915 թվականն ուներ 200 տուն հայ բնակիչ։


== Պատմամշակութային կառույցներ ==
Թոփաջն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ռոյ Տակեր

Ռոյ Տակեր (անգլ.՝ Roy Tucker, 1951, Ջեքսոն - մարտի 5, 2021(2021-03-05), Թուսոն, Արիզոնա, ԱՄՆ), ամերիկացի աստղագետ, գիսաստղերի և աստերոիդների հայտնաբերող, ղեկավարում է իր սեփական Գուդրիկ-Պիգոտ աստղադիտարանը։ 1996-ից 2010 թվականները հայտնաբերել է 547 աստերոիդ, որոնց մեջ էին երկու Ատենի և մեկ Ապոլոնի խմբերի աստերոիդներ։ Տակերը նաև հանդիսանում է (99942) Ապոֆիս աստերոիդի  և  կարճ պարբերությամբ P/1998 QP54 (LONEOS-Տակեր) գիսաստղի համահայտնաբերողը։


== Կենսագրություն ==
Ռոյ Տակերը ապրել է Թենեսի նահանգի Մեմֆիս քաղաքում։ 1966 թվականին, 15 տարեկան հասակում դարձել է Մեմֆիսի աստղագիտական միության անդամ, իսկ ավելի ուշ ավարտել  է Սանտա-Բարբարայի համալսարանը, որտեղ էլ ստացել է դոկտորի կոչում սարքաշինության բնագավառում։ Ուսումից հետո աշխատել է Արիզոնայի համալսարանի Լուսանկարման տեխնոլոգիաների լաբորատորիայում։
2002 թվականին դարձել է հինգ գիտնականներից մեկը, ովքեր ստացել են «Յուջին Շումեյկերի մերձերկրյա մարմինների գրանտը» Մոլորակագիտական միությունից։
Նրա պատվին է անվանվել (10914) Տակեր աստերոիդը։


== Հրապարակումներ ==
Aguirre, Edwin L. 1999. Sentinel of the Sky — Armed with a Modest Telescope and CCD Camera, Tucson Amateur Roy A Tucker Joins the Ranks of Professional Astronomers Who Have Discovered Near-Earth Objects. Sky and Telescope. 97, no. 3: 76.
CCD Precision Photometry Workshop, Eric R. Craine, Roy A. Tucker, Jeannette V. Barnes. CCD Precision Photometry Workshop: Proceedings of a Meeting Held at San Diego, California, USA, 6-7, June 1998. Astronomical Society of the Pacific conference series, v. 189. San Francisco, Calif: Astronomical Society of the Pacific, 1999. ISBN 1-58381-015-3


== Ծանոթագրություններ ==


== Արտաքին հղումներ ==
Սոֆյա Մայլս

Սոֆյա Ջեյն Մայլս (անգլ.՝ Sophia Jane Myles, մարտի 18, 1980(1980-03-18), Լոնդոն, Միացյալ Թագավորություն), անգլիացի դերասան։


== Կենսագրություն ==
Սոֆյա Ջեյն Մայլսը ծնվել է 1980 թվականի մարտի 18 - ին Լոնդոնում, հոգևորականի ընտանիքում։ Նրա մորական տատը ռուս է։ Մինչև 11 տարեկանը ընտանիքն ապրել է Նոթինկ Հիլ թաղամասում, հետո տեղափոխվեցին Այսլվորտ (Լոնդոնի արևմտյան արվարձան)։ Սոֆյան ավարտել է կրոնական դպրոցը, իսկ հետո ընդունվել է Ռիչմոնդյան քոլեջ։
16 տարեկան հասակում դպրոցական ներկայացման ժամանակ նկատվել է սցենարիստ Ջուլիան Ֆելլոուզի կողմից և հրավիրվել է «Արքյազնը և մուրացկանը» (1996 թ.) մինի - սերիալի դերասանական կազմ։ Այս աշխատանքը հանդիսացավ նրա կարիերայի սկիզբը։
Հռչակ է ստացել «Դժոխքից», «Ուրիշ աշխարհ», «Տրիստանը և Իզոլդան» և այլ ֆիլմերում կատարած դերերով։ 2014 թվականն նկարահանվել է «Տրանսֆորմերներ։ Բնաջնջման դարաշրջանը» ֆիլմում։


== Անձնական կյանք ==
Մայլսը հանդիպել է դերասան Չարլզ Դենսի հետ, որին հանդիպել է «Նիկոլաս Նիկլբի կյանքը և արկածները» ֆիլմի նկարահանման ժամանակ։ 2005-2007 թվականներին հանդիպել է շոտլանդացի դերասան Դեյվիդ Թենանտի հետ, ում հետ նկարահանվել է «Ֆոյլի պատերազմը» և «Դոկտոր Ով» (սերիա՝ «Աղջիկը բուխարու մեջ») սերիալներում։ 2005 թվականից ապրում է Գրին - Պարկ շրջանում։
Ունի տղա՝ Լյուկը (ծնվել է 2014 թվականի սեպտեմբերի 27-ին)։


== Ֆիլմագրություն ==


== Ծանոթագրություններ ==
ՀՀ վանական համալիրների ցանկ

Ստորև ներկայացվում է Հայաստանում գտնվող վանական համալիրների ցանկը։


== Տես նաև ==
Հայաստանի պատմության և մշակույթի անշարժ հուշարձանների ցանկ
ՀՀ տաճարների ու եկեղեցական համալիրների ցանկ
Արցախի վանական համալիրների ցանկ


== Ծանոթագրություններ ==
Այծաղբյուր (գետ)

Այծաղբյուր, Հայաստանի Տավուշի մարզում Տավուշ գետի աջ օժանդակը։ Սկիզբ է առնում աղբյուրներից և Բերդ քաղաքից 2,5 կմ հարավ-արևմուտք միախառնվում մայր գետին։ Երկարությունը 3,5 կմ է։


== Ծանոթագրություններ ==
Չմենի ժայռային

Չմենի ժայռային (լատ.՝ Cotoneaster saxatilis), վարդազգիների ընտանիքի, չմենի ցեղի բույս։


== Նկարագրություն ==
Տերևաթափ թուփ է՝ մինչև 1,5-2 մ բարձրությամբ, թաղիքամազմզուկապատ ընձյուղներով և հետագայում մերկացող, դարչնագույն ճյուղերով։ Տերևները վառ կանաչ են, ներքևի կողմից ծածկված մոխրաթաղիքանման մազմզուկներով, էլիպսաձև կամ օվալաձև, բութ, փոսիկավոր գագաթով կամ սրածայր, 1-2 սմ երկարությամբ և 0,4-1,8 սմ լայնությամբ։ Ծաղիկները հավաքված են կարճ, բարդ վահաններում։ Պտուղները սև են։


== Տարածվածություն ==
Տարածված է Կովկասում (Արևելյան Անդրկովկաս, Ադրբեջան)։ Մեր հանրապետության տարածքում հանդիպում է Սևանի ավազանում և Ջանգեզուրում։


== Կիրառություն ==
Մշակության մեջ չի փորձարկված։


== Ծանոթագրություններ ==